CELEX: 62009TN0341
Language: et
Date: 2009-08-27 00:00:00
Title: Kohtuasi T-341/09: 27. augustil 2009 esitatud hagi — Consejo Regulador de la Denominación de Origen Txakoli de Álava jt versus Siseturu Ühtlustamise Amet (TXAKOLI)

24.10.2009   
            
            
               ET
            
            
               Euroopa Liidu Teataja
            
            
               C 256/33
            
         27. augustil 2009 esitatud hagi — Consejo Regulador de la Denominación de Origen Txakoli de Álava jt versus Siseturu Ühtlustamise Amet (TXAKOLI)
   (Kohtuasi T-341/09)
   2009/C 256/59
   Kohtumenetluse keel: hispaania
   
      Pooled
   
   
      Hageja: Consejo Regulador de la Denominación de Origen Txakoli de Álava (Amurrrio, Hispaania), Consejo Regulador de la Denominación de Origen Txakoli de Bizkaia (Leioa, Hispaania), Consejo Regulador de la Denominación de Origen Txakoli de Getaria (Getaria, Hispaania) (esindajad: advokaadid J.Grimau Muñoz ja J.Villamor Muguerza)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Hagejate nõuded
   
   
               —
            
            
               tühistada Siseturu Ühtlustamise Ameti teise apellatsioonikoja 4. juuni 2009. aasta otsus R 197/2009-2, millega jäeti rahuldamata kaebus kontrollija otsuse peale keelduda ühenduse kaubamärgi „TXAKOLI” (kollektiivne sõnamärk) registreerimisest klassides 33, 35, 41 ja 42
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Asjaomane ühenduse kaubamärk: kollektiivne sõnamärk „TXAKOLI” (registreerimistaotlus 6 952 014) kaupadele ja teenustele klassides 33, 35, 41 ja 42.
   
      Kontrollija otsus: jätta taotlus rahuldamata.
   
      Apellatsioonikoja otsus: jätta kaebus rahuldamata.
   
      Väited: määruse (EÜ) nr 207/2009 artikli 7 lõike 1 punkti c sätete ekslik kohaldamine, kuna nendes sätetes esitatut ei saa kohaldada terminile „TXAKOLI”, sest tegu on traditsioonilise nimetusega vastavalt komisjoni 29. aprilli 2002. aasta määrusele (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas. (1)
   
   
      (1)  EÜT L 118, 4.5.2002, lk 1; ELT eriväljaanne 03/35, lk 455.